Kiøbenhavns Postrytter, 1794-04-18
Kiøbenhavn, den 18 April. Til fælleds Forsvar for den danske og svenske Handels og Skibsfarts Frihed og Sikkerhed er den 27de Martii. d. A. bleven sluttet en Convention imellem Hs. Majestæt, vor allernaadigste Konge, og Hs. Majestæt Kongen af Sverrig, der paa Dansk lyder saaledes: "Da Hs. Majestæt, Kongen af Dannemark og Norge, og Hs. Majestæt, Kongen af Sverrig, have taget i Betragtning, hvor vigtigt det er for Undersaatterne i Deres Kongeriger, at nyde i Sikkerhed og Rolighed de Fordele, som ere forbundne med en fuldkommen Neutralitet, og grundede paa erkiendte Tractater, da De, giennemtrængte af Deres Pligter mod hine, ikke kunne dølge for hinanden de uundgaaelige Uleiligheder af Deres Stilling i den Krig, som er brudt ud i den største Deel af Europa, saa ere De blevne enige om og have afgjort imellem Sig, at giøre i denne Hensigt en fælleds Sag af Deres Forholdsregler og Fordele, og at give, efter Deres Forfædres Exempel, Deres Nationer al den Beskyttelse, som de have Ret til at vente af Deres faderlige Omsorg, og da De desuden attraae, at knytte endnu fastere de Venskabsbaand, som saa lykkeligen ere imellem Dem, ved en Convention om fælleds Forsvar af Deres Rettigheder, saa have De til den Ende udnævnt, Hs. Danske Majestæt Sin Statsminister ved de udenlandske Sager, Hr. Andreas Peter Greve af Bernstorff, Ridder af Elephanten &c., og Hs. Svenske Majestæt Hr. Erie Magnus Baron Stael de Holstein, Kammerherre hos Hs. Majestæt Enkedronningen af Sverrig, og Ridder af Sverd ordenen, hvilke, efterat have udvexlet Deres Fuldmagter, ere blevne enige om følgende Artikler: 1) Deres Majestæter erklære høitideligen, at ville lagt tage, saalænge denne Krig varer, den fuldkomneste Neutralitet; at ville undgaae, saavidt det staaer til Dem, alt det, som kunde sætte Dem i Miscredit hos de Magter, som ere Deres Venner og Allierte, og at vedblive at vise, som De bestandig have gjort i Tilfælde, som undertiden have været vanskelige, al den Hengivenhed, ja venskabelige Agtelse, som kan bestaae med Deres egen Værdighed. 2) End videre erklære De, ikke at paastaae nogen Fordeel, som ikke tydeligen er grundet uden Undtagelse i Deres respective Tratater med de forskiellige krigførende Magter. 3) De forbinde Sig ligeledes indbyrdes og for hele Europa, ikke at ville paastaae i de Tilfælde, som ikke ere udtrykkelig nævnte i Tractaterne, nogen Fordeel, som ikke er grundet paa den almindelige Folkeret, der hidindtil er erkiendt og respecteret af alle Magter og Souverainer i Europa, og fra hvilke De tillade Sig ligesaa lidet at formode, at nogen af samme ville afvige, som De Selv ere i Stand til at afvige fra den. 4) Da de bygge Paastanden og Forsvaret af Deres ustridige Rettigheder paa saa retfærdige Grunde, saa ville De give Deres Undersaatters uskyldige Seilads, som er fuldkommen regelmæssig og overeensstemmende med nuværende Tractater, uden at lade nogen af dem, som maatte afvige fra disse, tage Deel deri, al den Beskyttelse, som den fortiener, mod alle dem, der ville, mod Deres Forventning og Haab, forstyrre den lovlige Udøvelse af helligede Rettigheder, og hvis Nydelse ikke kan aftrettes neutrale og uafhængende Nationer. 5) For at opnaae det foresatte Øyemed, forbinde Deres Majestæter sig indbyrdes til at lade udruste, saasnart Aarstiden det tillader, enhver for sig en Escadre af 8 Linieskibe og et forholdsmæssigt Antal Fregatter, og at lade den forsyne med alt det, som er nødvendigt. 6) Disse Escadrer skulle forene sig eller skille sig fra hverandre, ligesom man holder det for fælleds Fordeel og Bedste, og man vil i denne Henseende rette sig efter det Venskab, som saa lykkelig er imellem begge Magter. 7) Man skal ikke giøre nogen anden Forskiel imellem begge Nationers og Flagges Fordele, end den, som Tractater, der nu staae ved Magt og ere forskiellige fra andre Nationers, kunde fordre. 3) J Henseende til Ordenen i Commanden er man i alle Tilfælde bleven enig om, at antage Jndholden af den 6te og 7de Artikel i Conventionen af 12 Julii 1756. 9) Saavel Danmark som Sverrigs tydske Stater ere giensidigen ganske undtagne fra denne Convention. 10) Da Østersøen stedse bør ansees for et tillukt Hav, der er utilgiængeligt for langtfraliggende krigførende Magter, saa er den igien paa nye erklæret derfor af de contraherende Parter, som have bestemt sig til at bevare der den fuldkomneste Rolighed. 11) Deres Majestæter forbinde sig til, at bekiendtgiøre i Fælledskab denne Convention for alle i Krig værende Magter, ved at tilføye de høytideligste Forsikkringer om Deres oprigtige Ønske, at vedligeholde med dem det fuldkomneste Venskab og Enighed, og hellere at befæste, end fornærme det ved dette Skridt, som ikke sigter til andet, end at forvisse sig om de Rettigheder, som understøttes og forlanges af dem Selv i alle de Tilfælder, hvor de have været neutrale og i Fred, uden at Danmark og Sverrig have nogensinde tænkt at lægge dem Hindringer i Veyen. 12) Men dersom det ulykkelige Tilfælde indtraf, at en Magt, til Trods for Tractaterne og den almindelige Folteret, ikke vilde meere respectere Grundvoldene til det almindelige Selskab og dets Lykke, og skulde foruroelige Deres Danske og Svenske Majestæters Undersaattes uskyldige Skibsfart, saa ville De, efterat have brugt alle muelige Midler til Forligelse, og giort de ivrigste fælles Forestillinger, for at erholde den skyldige Godtgiørelse og Skadesløsholdelse, bruge allevegne, hvor det holdes for beqvemmest, Østersøen altid undtagen, Repressalier i det seneste 4 Maaneder efterat Deres Paastand er bleven afslaaet, og af alle Kræfter forsvare og understøtte hverandre, dersom den ene eller anden Nation skulde blive antastet eller fornærmet, formedelst nærværende Convention. 13) Denne Convention skal staae ved Magt i sin hele Jndhold, saalænge denne Krig varer, med mindre man blev enig ved en fælleds Fordeel, at føye til samme noget nyttigt eller nødvendigt Tillæg eller Forandring. 14) Stadfæstelsen skal have Stæd 14 Dage efter at denne Convention har været undertegnet og udvexlet.